ส่วนที่ 1

ข้อมูลสรุป (Executive Summary)

บริษัท เบตเตอร์ เวิลด์ กรีน จำกัด (มหาชน) (“บริษัท”) จดทะเบียนก่อตั้งขึ้นเมื่อวันที่ 23
กรกฎาคม 2540 ด้วยทุนจดทะเบียนเริ่มแรก 1 ล้านบาท เพื่อประกอบธุรกิจบริหารจัดการสิ่
งปฏิกูลหรือวัสดุที่ไม่ใช้แล้ว โดยมีสถานที่ตั้ง “ศูนย์บริหารและจัดการกากอุตสาหกรรม จังหวัดสระบุรี
” อยู่ที่ตำบลห้วยแห้ง อำเภอแก่งคอย จังหวัดสระบุรี บนเนื้อที่ประมาณ 271 ไร่

บริษัทฯ ได้ผ่านความเห็นชอบในรายงานการวิเคราะห์ผลกระทบสิ่งแวดล้อม (EIA) จากสำนักงาน
นโยบายและแผนทรัพยากรธรรมชาติและสิ่งแวดล้อม
และได้รับใบอนุญาตประกอบกิจการบริหารจัดการสิ่งปฏิกูลฯ
จากกรมโรงงานอุตสาหกรรมในการให้บริการบำบัด / กำจัด สิ่งปฏิกูลหรือวัสดุที่ไม่ใช้แล้ว
(กากอุตสาหกรรม) นำกลับไปใช้ประโยชน์ใหม่ ซึ่งประกอบด้วย

 ใบอนุญาตประกอบกิจการโรงงานลำดับที่ 101 ให้บริการปรับคุณภาพของเสียรวม
และรับฝังกลบสิ่งปฏิกูลหรือวัสดุที่ไม่ใช้แล้วที่เป็นของเสียอันตราย และบำบัดน้ำเสียรวม

 ใบอนุญาตประกอบกิจการโรงงานลำดับที่ 105 ให้บริการคัดแยกและรับฝังกลบสิ่งปฏิกูล
หรือวัสดุที่ไม่ใช้แล้วที่ไม่มีอันตราย

   ใบอนุญาตประกอบกิจการโรงงานลำดับที่ 106 อนุญาตให้ปรับคุณภาพวัสดุที่ไม่ใช้แล้ว

  เพื่อเป็นเชื้อเพลิงทดแทนและวัตถุดิบทดแทน

 ได้รับการรับรองมาตรฐาน ISO 9001:2000 (ระบบการรับประกันคุณภาพ) และ
ISO 14001: 2001 (ระบบการจัดการด้านสิ่งแวดล้อม)

นอกจากนี้ บริษัทฯ ได้รับสิทธิประโยชน์ทางภาษีจากคณะกรรมการส่งเสริมการลงทุน (Board Of
Investment (BOI)) เป็นระยะเวลา 8 ปี สำหรับการประกอบกิจการบริการบำบัดน้ำเสีย
กำจัดหรือขนถ่ายขยะกากอุตสาหกรรมหรือสารเคมีที่เป็นพิษ
และการประกอบกิจการนำวัสดุที่ไม่ต้องการใช้แล้วกลับมาใช้ใหม่ นับแต่วันที่เริ่ม
มีรายได้จากการประกอบกิจการในปี 2548 และปี 2550 ตามลำดับ

ปัจจุบันบริษัทฯ สามารถให้บริการทางด้านการบริหารจัดการสิ่งปฏิกูลฯ ทั้งที่เป็นอันตรายและ
ไม่เป็นอันตรายจากโรงงานอุตสาหกรรมทั่วประเทศได้อย่างครบวงจร ได้แก่
การบำบัดเพื่อนำกลับไปใช้ใหม่
การกำจัดโดยวิธีการฝังกลบด้วยมาตรฐานที่ผ่านการรับรองจากหน่วยงานต่างๆ
ทั้งในและต่างประเทศ
การนำกากอุตสาหกรรมผ่านกระบวนการเพื่อนำกลับมาใช้ใหม่ทดแทนวัตถุดิบและเชื้อเพลิงซึ่งเป็นการใช้ทรัพยากร
ธรรมชาติที่มีอยู่อย่างเกิดประโยชน์สูงสุด

นอกจากนี้ บริษัทฯ ยังมีบริษัทย่อยต่างๆ ดำเนินธุรกิจ เพื่อสนับสนุนการให้บริการบริหารจัดการ
สิ่งปฏิกูลฯ ในด้านต่างๆ ดังนี้

1. ธุรกิจการเป็นตัวกลาง (Broker)ในการรับของเสีย หรือสิ่งปฏิกูลฯ
ไปบริหารและจัดการด้วยวิธี การต่างๆ เช่นการฝังกลบ
การเผาเพื่อเป็นวัตถุดิบและเชื้อเพลิงทดแทน การนำกลับไปใช้ประโยชน์ใหม่ โดยมี บริษัท
เบตเตอร์ เวสท์ แคร์ จำกัด (“BWC”) เป็นผู้ให้บริการ

  2.
  ธุรกิจการให้บริการบริหารและจัดการสิ่งปฏิกูลหรือวัสดุที่ไม่ใช้แล้วด้วยวิธีนำกลับมาใช้ประโยชน์ใหม่

หรือรีไซเคิล (Recycle) มีบริษัท เอิร์ธ เท็ค เอนไวรอนเมนท์ จำกัด (“E-Tech”)
เป็นผู้ให้บริการ

3. ธุรกิจการบริหารจัดการด้านขนส่งของเสียหรือสิ่งปฏิกูลฯ โดยมี บริษัท เบตเตอร์ เวิลด์
ทรานสปอร์ต จำกัด (“BWT”) เป็นผู้ให้บริการ โดย “BWT”
จะเป็นผู้ดำเนินการให้บริการด้วยรถขนส่งของตนเองรวมทั้งจัดหาและว่าจ้างผู้ประกอบการขนส่งภายนอกเพิ่มเติมด้วยตามความจำเป็น
โดย BWT
จะเป็นผู้วางแผนและกำหนดเส้นทางการขนส่งทั้งหมดให้เป็นไปอย่างมีประสิทธิภาพมากที่สุด

  4. ธุรกิจการกำจัดของเสีย หรือสิ่งปฏิกูลฯโดยการเผาทำลายในเตาเผาอุตสาหกรรมเฉพาะ

(The First Industrial Incinerator Plant) โดยมีบริษัท อัคคีปราการ จำกัด “AP”
เป็นผู้ให้บริการ โดยได้รับสิทธิ
เข้าบริหารและประกอบการศูนย์บริหารและจัดการวัสดุเหลือใช้อุตสาหกรรม
(เตาเผาขยะอุตสาหกรรม) เป็นเวลา 20 ปี และต่อขยายสัญญาได้อีก 10 ปี
ร่วมกับกรมโรงงานอุตสาหกรรม ซึ่งเป็นหน่วยงานเจ้าของโครงการฯ มีทุนจดทะเบียน
110,000,000 บาท (หนึ่งร้อยสิบล้านบาท) มีสถานที่ตั้งเลขที่ 792 หมู่ที่ 2 ซอย1C/1
นิคมอุตสาหกรรมบางปู ถนนสุขุมวิท ตำบลบางปูใหม่ อำเภอเมืองสมุทรปราการ
จังหวัดสมุทรปราการ บนพื้นที่ 18 ไร่ 100 ตารางวา
เตาเผาขยะอุตสาหกรรมนี้เป็นเตาเผาแห่งแรกและแห่งเดียวในประเทศไทย
ที่เผาของเสียอันตรายตาม พรบ.โรงงาน พ.ศ.2535
รวมทั้งมูลฝอยติดเชื้อตามกฎหมายว่าด้วยการสาธารณสุขด้วยอุณหภูมิสูงไม่น้อยกว่า 1,100
องศาเซลเซียส

สรุปฐานะการเงินและผลการดำเนินงานของบริษัทและบริษัทย่อย

(หน่วย : ล้านบาท)

  --------------------------- --- -------------- -------------- -----------
  ผลการดำเนินงาน                   2549           2550           2551

  รายได้รวม                        467.62         580.58         611.07

  กำไรขั้นต้น                        166.46         226.50         -

  กำไรสุทธิ                         70.15          106.85         70.36

  อัตรากำไรขั้นต้น                    35.66%         39.10%         -

  อัตรากำไรสุทธิ                     15.00%         18.41%         -

  สินทรัพย์รวม                       573.87         916.16         957.05

  หนี้สินรวม                         237.09         207.12         225.45

  ส่วนของผู้ถือหุ้น                     336.77         709.03         731.60
  --------------------------- --- -------------- -------------- -----------

ปัจจัยความเสี่ยงที่สำคัญของบริษัท

ปัจจัยความเสี่ยงที่สำคัญของบริษัทฯ ได้แก่ ความเสี่ยงจากคดีข้อพิพาทที่บริษัทฯ อยู่ในฐานะเป็น
ผู้ร้องสอดของคดีศาลปกครอง ความเสี่ยงจากคดีอาญาที่ฟ้องบริษัทฯ
และผู้บริหารในฐานะร่วมกันไม่ปฏิบัติตามคำสั่งของพนักงานเจ้าหน้าที่
ความเสี่ยงจากผลกระทบทางด้านสิ่งแวดล้อม ความเสี่ยงจากข้อจำกัดทางด้านการจัดหาที่ดินเพิ่มเติม
ความเสี่ยงจากอุบัติเหตุระหว่างการขนส่ง และความเสี่ยงในการจัดหาลูกค้า
ทั้งนี้สามารถศึกษารายละเอียดดังกล่าวได้จากหัวข้อปัจจัยความเสี่ยง

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)